****

**VLADA REPUBLIKE HRVATSKE**

**IZVJEŠĆE O PROVEDBI MJERA I AKTIVNOSTI ZA UNAPRJEĐENJE**

**FINANCIJSKE PISMENOSTI POTROŠAČA ZA 2019. GODINU**

**Zagreb, ožujak 2020.**

**PROVEDBA MJERA I AKTIVNOSTI IZ AKCIJSKOG PLANA ZA UNAPRJEĐENJE FINANCIJSKE PISMENOSTI POTROŠAČA ZA 2019. GODINU**

Vlada Republike Hrvatske je na sjednici održanoj 29. siječnja 2015. godine donijela Zaključak kojim se prihvaća Nacionalni strateški okvir financijske pismenosti potrošača za razdoblje od 2015. do 2020. godine (u daljnjem tekstu: Nacionalni strateški okvir financijske pismenosti potrošača). Navedeni dokument izrađen je kao međusektorski okvir za poticanje i unaprjeđivanje djelovanja svih dionika uključenih u provođenje financijskog obrazovanja građana Republike Hrvatske kako bi im se osigurala prilika ostvarivanja određene koristi od financijskog obrazovanja. Nacionalni strateški okvir financijske pismenosti potrošača obuhvaća građane svih dobnih skupina u Republici Hrvatskoj putem formalnih, neformalnih i informalnih oblika obrazovanja.

Načini provođenja financijskog obrazovanja definirani su provedbenim aktivnostima Akcijskog plana za unaprjeđenje financijske pismenosti potrošača. Sukladno Nacionalnom strateškom okviru financijske pismenosti potrošača, Ministarstvo financija, kao nositelj i koordinator aktivnosti u svezi financijske pismenosti potrošača izrađuje godišnje izvješće o provedbi Akcijskog plana za proteklo jednogodišnje razdoblje te isto podnosi Vladi Republike Hrvatske.

Tijekom 2019. godine provedeno je niz mjera i aktivnosti usmjerenih na podizanje financijske pismenosti potrošača, od najmlađe do starije životne dobi. Organizirani su brojni seminari, radionice, stručni skupovi, okrugli stolovi i konferencije u cilju podizanja razine financijske pismenosti. U nastavku se iznosi pregled najznačajnijih aktivnosti tijekom 2019. godine po dionicima.

Suradnjom Ministarstva financija, Ministarstva gospodarstva, poduzetništva i obrta, Ministarstva znanosti i obrazovanja, Agencije za odgoj i obrazovanje, Hrvatske narodne banke, Hrvatske agencije za nadzor financijskih usluga, Financijske agencije, Hrvatske gospodarske komore, Hrvatskog ureda za osiguranje, Hrvatske udruge banaka, Hrvatske udruge poslodavaca, Akademije Zagrebačke burze, Ekonomskog fakulteta Zagreb, Štedopisa - Instituta za financijsko obrazovanje, Udruge društava za upravljanje mirovinskim fondovima i mirovinskih osiguravajućih društava, Saveza Samostalnih sindikata Hrvatske i HIFE – Hrvatskog instituta za financijsku edukaciju u tjednu od 25. do 29. ožujka 2019. godine nizom aktivnosti obilježio se Svjetski i Europski tjedan novca s posebnim naglaskom na uključivanje djece i mladih u edukativne projekte vezane za unaprjeđenje financijske pismenosti.

**MFIN**

Tijekom 2019. godine redovito su održavani sastanci Operativne radne grupe o temama u svezi financijske pismenosti potrošača, dogovarane su zajedničke aktivnosti te je koordiniran rad same Operativne radne grupe. MFIN je sudjelovao u aktivnostima povodom obilježavanja Svjetskog i Europskog tjedna novca.

U sklopu projekta pružanja tehničke pomoći u financijskom obrazovanju u organizaciji OECD/INFE i Ministarstva financija Nizozemske, MFIN je zajedno sa ostalim članovima Operativne radne grupe održao sastanak s predstavnicima OECD/INFE u Zagrebu 1. i 2. travnja 2019. godine. Također, 7. i 8. studenoga 2019. godine u Gruziji je održana radionica pod nazivom "Technical workshops: Advancing financial literacy in South East Europe" na kojem su sudjelovali i predstavnici MFIN-a. U projektu sudjeluje sedam zemalja: Bugarska, Crna Gora, Gruzija, Hrvatska, Makedonija, Moldavija i Rumunjska.

Ovim projektom zemljama sudionicama se želi pružiti tehničku pomoć u stvaranju i implementaciji učinkovitih mjera u financijskom obrazovanju koje bi bile prilagođene njihovim specifičnim potrebama. Pored navedenog, projekt promovira zajedničko učenje te dijeljenje znanja i iskustva između zemalja sudionica. Preciznije, cilj navedenog projekta je asistirati zemljama sudionicama u sljedećim područjima: određivanju trenutne razine financijske pismenosti građana i definiranje prioriteta i ciljnih grupa; dizajniranju i evaluaciji Nacionalne strategije za financijsko obrazovanje; razvijanju i implementaciji učinkovitih mjera i promicanju financijske pismenosti. Ovaj projekt bi trebao pružiti još bolju perspektivu u pogledu provođenja mjera i aktivnosti povezanih s financijskim obrazovanjem i podizanjem svijesti građana o važnosti financijskog obrazovanja. Predstavnici zemalja izvijestili su o provedbi Programa financijske pismenosti u svojim zemljama.

Također, MFIN je provodio kontinuiranu komunikaciju s potrošačima na dnevnoj bazi, a na internetskoj stranicu MFIN-a su redovito objavljivane relevantne informacije za financijsku pismenost potrošača.

**MINGPO**

Kako bi se građanima omogućila transparentna i sveobuhvatna informiranost te kako bi se potrebne informacije iz svih područja politike zaštite potrošača objedinile i pružile na jednom mjestu MINGPO je 30. travnja 2019. godine uspostavilo središnji portal za potrošače „Sve za potrošače" https://www.szp.hr/. Cilj ovog projekta je na transparentan način objediniti sve dionike i informacije iz područja politike zaštite potrošača te korisnike na jednostavan i lako razumljiv način informirati o njihovim potrošačkim pravima, ponuditi im konkretna rješenja za njihove situacije te ih ciljano upućivati na odgovarajuća nadležna tijela. Portal se u suradnji sa dionicima redovito ažurira kako bi se građanima pružile točne i ažurirane informacije iz različitih područja zaštite potrošača te omogućili direktni odgovori na specifične i praktične situacije u kojima se potrošači mogu naći, a putem interaktivnog vodiča koji je također dostupan na ovom portalu.

MINGPO je organiziralo i drugi Međuresorni dijalog za unaprjeđenje politike zaštite prava potrošača, koji je održan dana 26. veljače 2019. godine, a na kojem su sudjelovali predstavnici institucija koje se u okviru svoje nadležnosti bave politikom zaštite prava potrošača u Republici Hrvatskoj.

Javna događanja pod nazivom „Sve na jednom mjestu" započela su 9. rujna 2017. godine, a organizirana su s ciljem informiranja građana, gospodarstvenika i javne uprave o mogućnostima koje pruža unutarnje tržište Europske unije. U 2019. godini događanje je dana 1. lipnja provedeno u Prelogu, a stručnjaci MINGPO-a predstavili su mogućnosti alata unutarnjega tržišta koji su besplatni i na usluzi građanima i poduzetnicima te povezani s javnom upravom.

MINGPO, u suradnji s još 12 institucija i tijela, dana 15. ožujka 2019. godine organiziralo je obilježavanje Svjetskog dana prava potrošača, koje je održano u Tehničkom muzeju Nikola Tesla u Zagrebu. Tema obilježavanja bila je vezana uz trendove modernog doba, pod nazivom „Pametno s pametnim tehnologijama - Zaštita potrošača u digitalnom svijetu", a poseban naglasak stavljen je na mladu populaciju koja je i najizloženija prema novim digitalnim tehnologijama.

Na manifestaciji su svečano dodijeljene nagrade školama koje su pobijedile na Nagradnom natječaju za učenike osnovnih i srednjih škola za najbolji video rad, strip, plakat te info grafiku. Na natječaju je zaprimljeno ukupno 118 radova iz 70 osnovnih i srednjih škola iz cijele Hrvatske, a kao nagrada za 4 škole pobjednice osigurane su nove pametne ploče. Za sve posjetitelje održane su i edukativne tematske radionice na kojima su stručnjaci iz različitih javnih tijela informirali sve zainteresirane o njihovim potrošačkim pravima, ali i o kibernetičkoj sigurnosti, pametnim tehnologijama, medijskoj pismenosti i ostalim korisnim informacijama vezanim uz zaštitu njihovih potrošačkih prava.

Isto tako, na temelju Javnog natječaja za dodjelu financijske podrške projektima udruga koje djeluju u području zaštite prava potrošača u 2019. godini, MINGPO je financiralo dva projekta vezana uz financijsku pismenost i to projekt „Potpisujem, znači razumijem!" u iznosu od 58.000,00 kuna, kao i projekt „Upoznaj svoja prava!" u iznosu od 53.748,00 kuna, a koje je tijekom 2019. godine provodila udruga HIFE.

**MZO**

Svim osnovnim i srednjom školama poslane su informacije o uključivanju u peti Europski tjedan novca u okviru kojeg su održane brojne aktivnosti i manifestacije na nacionalnoj

i međunarodnoj razini posvećene unaprjeđivanju financijske pismenosti i posjete financijskim institucijama.

Svim osnovnim i srednjom školama poslane su informacije o uključivanje u Europski kviz o novcu, koji organizira HUB povodom obilježavanja Europskog tjedna novca, na kojem je sudjelovalo preko 1.500 učenika.

Također, u okviru obilježavanja Europskog tjedana novca učenici Škole za grafiku, dizajn i medijsku produkciju iz Zagreba pripremili su informacijske grafike na temu unaprjeđivanja financijske pismenosti i zaštite potrošača.

U okviru Cjelovite kurikularne reforme za rani i predškolski, osnovnoškolski i srednjoškolski odgoj i obrazovanje pripremljen je kurikulum među predmetne teme Poduzetništvo, u okviru kojeg je pripremljena domena Ekonomska i financijska pismenost.

U okviru Natječaja za dodjelu bespovratnih sredstava projektima udruga u području izvaninstitucionalnoga odgoja i obrazovanja djece i mladih u školskoj godini 2019./2020. u okviru prioriteta Odgoj i obrazovanje za financijsku i medijsku pismenost financirano je ukupno tri projekta u iznosu od 307.849,00 kuna.

MZO se uključilo i u obilježavanje Svjetskog dana prava potrošača u okviru kojeg su održane radionice za učenike iz osnovnih i srednjih škola vezane uz unaprjeđivanje financijske pismenosti i prava potrošača u organizaciji MINGPO-a.

**AZOO**

Poslovi koje je AZOO obavljala tijekom 2019. godine vezani su za plan unaprjeđivanja financijske pismenosti, organizaciju stručnih skupova za financijsku pismenost u okviru kurikula među predmetnih tema: Građanski odgoj i obrazovanje, Osobni i socijalni razvoj, Učiti kako učiti, Zdravlje, Poduzetništvo, Uporaba informacijske i komunikacijske tehnologije i Održivi razvoj.

Povodom obilježavanju Europskog i Svjetskog tjedna novca, AZOO pozvala je sve osnovne i srednje škole na obilježavanje te je uputila ravnateljima škola prijedlog programa obilježavanja. Također je sudjelovala u zajedničkoj aktivnosti/konferenciji povodom obilježavanja Dana štednje 2019. godine.

Voditelji županijskih stručnih vijeća za građanski odgoj i obrazovanje i međupredmetne teme organizirali su seminare, stručne predavanja i druga događanja namijenjena financijskoj edukaciji.

AZOO je u suradnji s Večernjim listom, UMFO, ZSE i MZO sudjelovala u organizaciji natječaja u sklopu edukativnog projekta Male akademije financija: “Učim i štedim - znam da vrijedim“.

**HNB**

Hrvatska narodna banka prepoznaje važnost institucionalnog sudjelovanja u ekonomskoj i financijskoj edukaciji te kontinuirano poduzima aktivnosti sa svrhom unaprjeđenja financijskog znanja građana i njihova odnosa prema osobnim financijama. I tijekom 2019. godine HNB je nastavila s provođenjem mjera i aktivnosti usmjerenih na unaprjeđenje financijske pismenosti potrošača. Shvaćajući potrebu i značenje obrazovanja mladih i djece prije nego što postanu sudionici financijskog tržišta, tijekom 2019. godine u edukaciji iz djelokruga rada HNB-a sudjelovalo je sveukupno 4289 učenika, profesora i ostale zainteresirane javnosti, od čega je 1546 učenika, 135 studenata i 105 profesora sudjelovalo na prezentacijama usmjerenima na financijsku edukaciju. Tijekom prezentacija učenicima i profesorima su uručeni informativni materijali i numizmatički kompleti novca.

Značajan dio edukativnih predavanja održao se tijekom obilježavanja Europskog i Svjetskog tjedna novca od 25. do 31. ožujka 2019. godine. HNB se već tradicionalno priključila globalnom pokretu obilježavanja tjedna novca s centralnom aktivnosti – debatom za srednjoškolce u suradnji s Hrvatskim debatnim društvom. Debata je održana 29. ožujka 2019. godine na temu "Test financijske pismenosti kao uvjet za zaduživanje – za ili protiv". U debati je sudjelovalo oko 200 učenika, a prijenos uživo bio je dostupan preko Facebooka i internet stranice HNB-a. Također, predstavnici HNB-a sudjelovali su na tribini MFIN-a povodom obilježavanja Svjetskog i Europskog tjedna novca gdje su prezentirali svoje aktivnosti u području financijske pismenosti.

HNB je sudjelovala i u obilježavanju Svjetskog dana prava potrošača 15. ožujka 2019. godine u organizaciji MINGPO-a te su tim povodom u Tehničkom muzeju Nikola Tesla na informativnom pultu HNB-a zainteresiranim građanima pružene informacije o pravima i obvezama pri ugovaranju usluga iz ponude kreditnih institucija. Građani su nakon toga mogli odigrati nagradni kviz i osvojiti prigodni numizmatički komplet kovanica kuna. U sklopu manifestacije predstavnici HNB-a su održali radionicu pod nazivom "Što trebamo znati o plaćanju na internetu?". O pravima potrošača od 30. travnja 2019. godine građani se mogu informirati i na „Središnjem portalu za potrošače – Sve za potrošače“ ili u ažuriranom i dopunjenom „Priručniku za potrošače“ MINGPO-a pri čemu je u izradi te ažuriranju sudjelovala i HNB.

U sklopu manifestacije "Dani otvorenih vrata" tijekom svibnja 2019. godine više od 400 posjetitelja sudjelovalo je u razgledavanju Okrugle dvorane HNB-a i edukaciji o zaštitnim obilježjima novčanica kune. Osim toga, HNB je objavila seriju edukativnih videa o zaštitnim obilježjima novčanica kuna. Za svaki apoen novčanice kune HNB je snimila video animaciju u kojoj je detaljno opisan postupak provjere autentičnosti. Svih 8 video animacija ukupno je do sada pogledano gotovo 132.000 puta.

HNB je edukativnim predavanjima i sudjelovanjima na okruglim stolovima obilježila i Svjetski dan štednje.

Također, u suradnji s Hrvatskim katoličkim radiom 3. listopada 2019. započet je ciklus kratkih edukativnih radio-emisija "Financijska abeceda" u kojima jednom tjedno predstavnici HNB-a govore o relevantnim temama iz područja financijske pismenosti.

U sklopu projekta pružanja tehničke pomoći u financijskom obrazovanju u organizaciji OECD/INFE i Ministarstva financija Nizozemske HNB je zajedno s ostalim članovima Operativne radne grupe održala sastanak s predstavnicima OECD/INFE u Zagrebu 1. i 2. travnja 2019. godine. Također, 7. i 8. studenog 2019. godine u Gruziji je održana radionica pod nazivom "Technical workshops: Advancing financial literacy in South East Europe" na kojoj su sudjelovali i predstavnici HNB-a.

HNB se pridružila i radu "Regionalne radne skupine za financijsku edukaciju i financijsku uključenost" u kojoj sudjeluje 8 središnjih banaka. Prvi regionalni sastanak Radne skupine održan je od 26. do 28. rujna 2019. te je u tijeku postupak potpisivanja Memoranduma o suradnji. Radna skupina nastala je nakon što je sa radom prestala "Child and youth finance working group for youth financial education and financial inclusion South Eastern Europe".

**HANFA**

U skladu s Nacionalnim strateškim okvirom financijske pismenosti potrošača 2015./2020. i Akcijskim planom kao provedbenim aktom, Hrvatska agencija za nadzor financijskih usluga (HANFA) je i tijekom 2019. godine nastavila provoditi aktivnosti definirane istima s ciljem podizanja razine financijske pismenosti korisnika financijskih usluga subjekata nadzora HANFA-e, kao i šire javnosti.

Važnost financijske pismenosti za HANFA-u vidljiva je i iz toga što se od 2019. godine aktivnosti vezane uz podizanje razine financijske pismenosti provode kroz posebnu organizacijsku jedinicu - Direkciju za praćenje zaštite potrošača i edukaciju.

HANFA je doprinijela i obilježavanju Europskog i Svjetskog tjedna novca od 25. do 31. ožujka 2019. godine i to suradnjom s drugim dionicima (na tribini MFIN-a gdje su prezentirane i aktivnosti HANFA-e u području financijske pismenosti te suradnjom sa HGK-a, odnosno održavanjem predavanja za učenike osnovnih i srednjih škola u Virovitici, Bjelovaru, Varaždinu, Požegi i Šibeniku) te svojim samostalnim aktivnostima (sudjelovanje na panel raspravi „Financijska pismenost i odgovorna potrošnja u svakodnevnom životu“ na Ekonomskom fakultetu u Zagrebu, održavanje studentske debate na Ekonomskom fakultetu u Osijeku na temu “Ulagati u kriptovalute - da ili ne?“ na kojoj su sudjelovali članovi studentske udruge „Financijski impuls“ iz Osijeka i članovi studentske udruge „Financijski klub“ iz Zagreba te održavanjem predavanja za učenike i studente 10 obrazovnih ustanova).

HANFA je sudjelovala i u obilježavanju Svjetskog dana prava potrošača 15. ožujka 2019. godine u organizaciji MINGOP-a (u Tehničkom muzeju Nikola Tesla). Predstavnici HANFA-e na tom su događaju dijelili edukativne i informativne materijale te građanima pružali informacije vezane uz djelokrug i nadležnost HANFA-e, a predstavnik HANFA-e održao je i prezentaciju „Sigurno s financijama na internetu“. HANFA je također donirala i sredstva za potrebe natječaja za najbolje radove iz područja zaštite potrošača za osnovne i srednje škole u organizaciji MINGOP-a, a upravo na tom događaju dodijeljene su nagrade školama čiji su radovi izabrani kao najbolji (predstavnik HANFA-e bio je i član povjerenstva za ocjenjivanje radova). HANFA je dala svoj doprinos i sadržaju Središnjeg portala za potrošače - Sve za potrošače" te ažuriranju „Priručnika za potrošače" MINGOP-a.

HANFA je doprinijela i projektu pružanja tehničke pomoći u financijskom obrazovanju u organizaciji OECD/INFE i Ministarstva financija Nizozemske preko održavanja sastanaka te prisustvovanja radionici "Technical workshops: Advancing financial literacy in South East Europe" (Tbilisi, studeni 2019.)

HANFA tijekom godine kontinuirano samostalno provodi aktivnosti usmjerene educiranju i informiranju korisnika financijskih usluga, a koje uključuju rad na predstavkama, razne oblike komunikacije s potrošačima i širom javnosti, objavu relevantnih obavijesti, upozorenja, brošura i informativnih prezentacija na internetskim stranicama, objavu publikacija o kretanjima na tržištu financijskih usluga te edukacijske aktivnosti kao što su posjete učenika i studenata te za njih organizirana predavanja (u 2019. održano je 40 predavanja u i izvan prostora HANFA-e za oko 1600 učenika ili studenata). Osim aktivnosti koje HANFA provodi samostalno, tijekom godine HANFA aktivno surađuje i s drugim dionicima na projektima vezanima uz podizanje razine financijske pismenosti. Riječ je ponajprije o tematskim tribinama, okruglim stolovima, radionicama i edukativnim skupovima kojih su nositelji bili nadležna ministarstva, HGK i članovi Operativne radne grupe te ostale institucije relevantne za podizanje financijske pismenosti (škole, fakulteti, udruge i sl.).

**FINA**

U 2019. godini zaposlenici FINA-e su kao posrednici sudjelovali u provođenju odredbi Zakona o stečaju potrošača.

Dana 1. siječnja 2019. godine na snagu je stupio Zakon o izmjenama i dopunama Zakona o stečaju potrošača (''Narodne novine'' broj: 67/2018), a kojim je uveden institut jednostavnog postupka stečaja potrošača što je dovelo je do znatnog smanjenja broja predmeta u izvansudskom postupku stečaja potrošača. Tijekom 2019. godine zaposlenici FINA-e obradili su svega 5 predmeta vezano za izvansudski postupak stečaja potrošača u kojem je evidentirano 16 vjerovnika, a ukupan iznos prijavljenih obveza dužnika je iznosio 2.266.705 kuna.

U postupku jednostavnog stečaja potrošača FINA sudjeluje sukladno odredbama navedenog Zakona. FINA svim potrošačima koji u Očevidniku redoslijeda osnova za plaćanje imaju evidentirane neizvršene osnove za plaćanje u iznosu do 20.000,00 kuna po osnovi glavnice i neprekidno su u blokadi duže od 3 godine, putem pošte dostavlja poziv na dostavu očitovanja. Potrošači se u roku od 15 dana od dana dostave poziva trebaju očitovati jesu li suglasni da se nad njihovom imovinom provede jednostavni postupak stečaja potrošača. U 2019. godini FINA je uputila takve pozive za 131.314 potrošača. Poziv se dostavlja potrošaču na adresu boravišta/prebivališta/drugu prijavljenu adresu u Republici Hrvatskoj prema podacima iz evidencije Ministarstva unutarnjih poslova. Ako dostava ne uspije na toj adresi, dostava se obavlja na e-oglasnoj ploči sudova, uz slanje obavijesti potrošaču (predajom u poštanski sandučić i u korisnički pretinac u sustavu e-Građani ). Smatra se da je dostava poziva obavljena isticanjem na mrežnoj stranici e-oglasna ploča sudova.

Tijekom 2019. godine FINA je podnijela 92.557 prijedloga za provedbu jednostavnog postupka stečaja potrošača pred nadležnim općinskim sudovima (potrošači koji su u trenutku podnošenja zadovoljavali zakonom propisane uvjete) i pri tome je putem telefona pružena podrška za više od 15.000 upita građana (zaključno sa 25.11.2019.).

U postupku provedbe ovrhe na novčanim sredstvima zaposlenici FINA-e su u svakodnevnom kontaktu s građanima te ih izravno educiraju u području ovrhe na novčanim sredstvima i/ili blokade računa. Tako je tijekom 2019. godine zaprimljeno oko 21.000 upita građana (zaključno s rujnom 2019. godine) putem elektroničke pošte te više od 30.000 telefonskih upita (zaključno sa rujnom 2019.godine) putem kojih je pružena podrška i informacija građanima vezana uz postupke ovrhe na novčanim sredstvima.

U postupcima elektroničke javne dražbe zaposlenici FINA-e su tijekom 2019. godine odgovorili na približno 9.000 upita građana gdje su dana pojašnjenja vezana uz provođenje postupka.

U poslovima vezanim uz upisnik založnih prava evidentirano je u 2019. godini preko 2.000 upita putem elektroničke pošte i oko 900 putem telefona na koje je pružena podrška građanima. Navedeni poslovi su oni koji izazivaju najveću pozornost građana i poduzetnika te FINA posvećuje dužnu pozornost pri rješavanju istih.

**HGK**

Tijekom 2019. godine HGK je nastavila provoditi različite edukativno-informativne aktivnosti usmjerene na unaprjeđenje financijske pismenosti potrošača i poslovnih subjekata. Nastavljen je projekt „*Više znamo, bolje razumijemo*“ za učenike i nastavnike srednjih škola u Zagrebu u suradnji s Uredom za obrazovanje Grada Zagreba i ostalim partnerima u cilju upoznavanja s važnošću financijske pismenosti te stjecanja znanja i vještina potrebnih za uspješno upravljanje osobnim financijama. Za potrebe Projekta, korišten je prigodni materijal za učenike koja je dostupan i na web stranici. Povodom Svjetskog dana investicijskih fondova (19. travnja), tiskan je prigodni materijal, održana su predavanja na fakultetima u nekoliko gradova i promocija na Cvjetnom trgu u Zagrebu kako bi se investicijski fondovi dodatno približili građanima. Udruženje društava za upravljanje investicijskim fondovima HGK –a i ove godine dodijelilo je nagrade za najbolje otvorene investicijske fondove s javnom ponudom i najbolje društvo za upravljanje investicijskim fondovima u 2018. godini pod nazivom „*TOP OF THE FUNDS*“.

HGK je sudjelovala u obilježavanju Svjetskog i Europskog tjedna novca u ožujku 2019. godine te je tim povodom organizirala edukacije za studente i učenike srednjih škola u šest gradova diljem Hrvatske.

Na sastanku s OECD-om održanom 2. travnja 2019. godine u Ministarstvu financija, predstavnica HGK je održala izlaganje o aktivnostima HGK u području financijske pismenosti.

HGK je u suorganizaciji s EFZG-om te partnerima HANFA-om, MFIN-om i Pravnim fakultetom u Zagrebu organizirala Konferenciju „*Dan hrvatskih financijskih institucija*“ u Zagrebu. U povodu obilježavanja Svjetskog dana štednje u HGK-u je održan okrugli stol na temu „Značaj štednje za građane i gospodarstvo, najnoviji trendovi te financijska pismenost mladih“. U okviru programa Dana otvorenih vrata HGK-a održana su predavanja o financijskoj pismenosti za  učenike srednjih škola. Aktivnosti HGK-a u području financijske pismenosti bile su medijski  popraćene, a objavljeni su stručni članci i odgovori na upite medija vezano za financijski sektor. Kontinuirano se provodi promocija SEPA

platnih usluga u suradnji s ostalim članovima Hrvatskog SEPA foruma.

**HUO**

Povodom Svjetskog i Europskog tjedna novca održane su brojne aktivnosti u cilju poticanja svijesti o važnosti financijske edukacije na području osiguranja s posebnim naglaskom na financijsko opismenjavanje mladih. Hrvatski ured za osiguranje je ispred industrije osiguranja sudjelovao na prezentaciji za medije održanoj dana 26. ožujka 2019. u MFIN-u. Tom su prilikom prezentirane i planirane aktivnosti HUO-a.

Uvodno u aktivnosti kojima se obilježava Svjetski i Europski tjedan novca HUO je sudjelovao je u Danu otvorenih vrata EFZG-a održanom 1. ožujka 2019. - predstavljena je edukativna društvena igra "Manje rizika - više zabave" i istaknuta važnost financijske pismenosti na području osiguranja. Srednjoškolci su se na zabavan i kreativan način upoznali s mogućnostima upravljanja rizicima koje nudi osiguranje u rješavanju životnih problema u različitim fazama života. Kroz edukativnu društvenu igru su također testirana znanja srednjoškolaca o osiguranju.

HUO je nastavio kampanju „Znanje je najbolje osiguranje“ organiziranjem ciklusa edukativnih radionica „Manje rizika – više zabave” s brand ambasadorom igre Damirom Kedžom. Održane su ukupno 4 edukativne radionice (3 srednje škole i 1 visoko učilište). Kampanja je najavljena na konferenciji za medije održanoj dana 20. ožujka 2019. godine u organizaciji HUO-a, kojom prilikom su društva za osiguranje i HUO još jednom ukazali na važnost financijske pismenosti na području osiguranja u Republici Hrvatskoj. Tom prilikom predstavljene su aktivnosti društava za osiguranje te HUO-a kojima se želi osvijestiti javnost o potrebi konstantne edukacije na području financijske pismenosti.

Predstavnica HUO održala je izlaganje o financijskoj pismenosti na području osiguranja u okviru sastanka s OECD-om održanom dana 2. travnja 2019. godine u MFIN-a.

HUO je nastavio podupirati akciju krovnog europskog udruženja osiguratelja i reosiguratelja Insurance Europe u cilju financijskog opismenjavanja na području osiguranja pod nazivom „InsureWisely“ te je preveden još jedan letak „OsigurajMudro – provjeri prije putovanja*“*, temeljem suglasnosti Insurance Europe.

Proveden je natječaj za dodjelu nagrada za najbolji znanstveni rad, najbolji diplomski rad na diplomskom studiju te najbolji završni rad na preddiplomskom studiju iz područja osiguranja te je odlukom Prosudbenog povjerenstva dodijeljena nagrada u kategoriji najbolji diplomski rad.

Nastavljena je suradnja sa Savjetovalištima za zaštitu potrošača, koja vrlo često potrošače upućuju na ustanovljene institute zaštite potrošača pri HUO-u – Centar za mirenje i Pravobraniteljstvo na području osiguranja, kojim institutima se ostvaruje efikasna zaštita potrošača na području osiguranja, a koja je za potrošače u cijelosti besplatna. Informacije po upitima potrošača HUO daje i putem Centralnog informacijskog sustava za zaštitu potrošača osnovanog pri MINGPO-u kao jedna od kontaktnih točki Centra.

HUO je u 2019. godini pokrenuo znanstveno-stručni časopis „Hrvatski časopis za OSIGURANJE“. Cilj časopisa je unapređenje, afirmacija i promocija osigurateljske znanosti i struke te približavanje znanosti i prakse.

**HUB**

Hrvatska udruga banaka (HUB) uz podršku Agencije za odgoj i obrazovanje Republike Hrvatske, uoči Europskog tjedna novca od 25. do 29. ožujka 2019. godine, organizirala je po drugi puta „Europski kviz o novcu“ (eng. European Money Quiz). Na nacionalnom *online* kvizu sudjelovalo je više od 130 srednjih i osnovnih škola, 1.170 učenika iz 50-ak različitih mjesta i gradova diljem Hrvatske, iz 7. i 8. razreda osnovnih škola te prvih razreda srednjih škola. Pobijedile su učenice iz Srednje škole Hvar iz Hvara. Drugo mjesto zauzeli su učenici III. Gimnazije iz Zagreba, a treće mjesto pripalo je učenicima Osnovne škole Bukovac iz Zagreba. U Bruxellesu, u organizaciji Europske bankovne federacije, čiji je HUB član, u svibnju 2019. godine sudjelovalo je 60-ak mladih iz 28 zemalja koji su se natjecali na 26 jezika. Na Europskom natjecanju pobijedile su učenice iz Slovenije.

Povodom Tjedna novca, HUB je financijski podržao elektroničku verziju publikacije (PDF) „Ja i novac“ Instituta za financijsko obrazovanje Štedopis koja je time postala dostupna na web stranicama Štedopisa i HUB-a.

HUB je nastavio izdavanje publikacija (HUB Analiza), uključujući teme *fintech*-a i doprinos hrvatskih banaka čime se informirala stručna i šira javnost o bankovnom sustavu  odnosno značaju i ulozi banaka u društvu s relevantnim pokazateljima i statistikama.

HUB je i tijekom 2019. godine redovno obavještavao javnost o novinama u platnom prometu i pojašnjavanje bankovnih usluga: putem objava i javnih nastupa te odgovora na upite. Teme su uključivale bankovne naknade – visinu bankovnih naknada, kako se određuju, zašto se naplaćuju i sl. Također izvještavao je o primjeni Direktive o platnim uslugama (PSD2) i promjenama u kartičnom poslovanju svim informacijama bitnima za potrošače.

HUB je u 2019. godini proveo medijska partnerstva i kampanje usmjerene na digitalnu transformaciju, najavu uvođenja eura, sigurnost na internetu. Potrošače se usmjeravalo na posebni odjeljak na internet stranicama HUB-a posvećen sigurnosti na internetu. Provedena je *native ad* kampanja o sigurnoj online kupnji „Digitalni vodič“ u suradnji s medijskim partnerom.

Kampanja Europola „NoMoreRansom“ u partnerstvu s Europskom bankovnom federacijom provodila se cijele godine, što je HUB objavio na društvenim mrežama i u sklopu stranice „Sigurnost na internetu“.

Povodom Dana štednje HUB je objavio prezentaciju o strukturi štednje i relevantnim parametrima bankovnog sustava. HUB je održavao redovna izvješća za medije o makroekonomskim očekivanjima i aktualnostima u bankarstvu i financijskom sustavu.

**HUP**

HUP je tijekom 2019. godine nastavio suradnju s članovima, akademskom zajednicom, ministarstvima i sa svojim partnerskim organizacijama:  HUB-om i HUO-om u smislu provođenja aktivnosti na temu financijske pismenosti. U 2019. godini organizirani su brojni okrugli stolovi, radionice i prezentacije za članove HUP-ovih granskih udruga sa financijskim temama, kroz središnji ured u Zagrebu i regionalne urede: Osijek, Rijeka, Split i Varaždin.

HUP se također pridružio  obilježavanju Svjetskog i Europskog tjedna novca koji je u 2019. godine obilježen u HUP područnom uredu Rijeka s temom „Štednja za budućnost“. U listopadu 2019. godine obilježen je Svjetski dan Kreditnih unija u HUP-u, u Zagrebu. HUP je pokrenuo natječaj „Poduzetnici budućnosti“ koji je namijenjen učenicima srednjih škola, a cilj natječaja je promicanje poduzetničkog duha i razmišljanja kod učenika. Na Danu poduzetnika u lipnju 2019. godine dodijeljene su nagrade najboljim poduzetničkim idejama timova srednjih škola Republike Hrvatske. Natječajem „Poduzetnici budućnosti“ nagrađeno je 25 poduzetničkih ideja timova srednjih škola s ukupnim nagradnim fondom od 250.000 kuna. Projekt „Poduzetnici budućnosti“ podržavaju tri institucionalna partnera: predstavništvo Europske komisije u Hrvatskoj, Ministarstvo znanosti i obrazovanja te Ministarstvo gospodarstva, poduzetništva i obrta. U siječnju 2019. osnovan je Klub kontrolora HUP-a pa je pokrenuto niz edukativnih edukacija iz tog područja i tema „Kontroling – mogućnost unapređenja poslovanja u tvrtki.“ Svrha HUP-ovog Kluba kontrolora je okupljanje financijskih stručnjaka, razvoj funkcije kontrolora, unapređenje njihovih znanja i kompetencija kao i promocija misije kontrolora.

**ZSE**

U 2019. godini seminari Akademije Zagrebačke burze tematski namijenjeni jačanju financijske pismenosti investitora te ostalih zainteresiranih, obrađivali su korištenje financijskih izvještaja, osnovne pokazatelje u investicijskoj analizi i druge teme. Uz dosadašnje jednodnevne seminare na teme vezane uz tržište kapitala, u 2019. godini, ZSE je po prvi put ponudio trodnevni program 'Osnove investiranja' koji je naišao na izvrstan odaziv. Poseban angažman posvećuje se iz godine u godinu jačanju financijske pismenosti mladih i društveno odgovornom poslovanju. Preko 500 učenika srednjih škola i studenata s područja cijele Hrvatske posjetilo je Burzu u 2019. godini. U edukativnoj posjeti bila je i skupina studenata iz Njemačke. ZSE su posjetili i strani studenti koji studiraju u Hrvatskoj, a dolaze iz SAD i Južne Afrike. Tijekom čitave godine ZSE kontinuirano surađuje sa srednjim školama i fakultetima, a u posjetu su došli i učenici iz osnovnih škola. ZSE je sudjelovala i na zajedničkom predstavljanju aktivnosti financijske pismenosti medijima, povodom Svjetskog i Europskog tjedna novca. Zbog visokog interesa škola za posjete, već je započeto dogovaranje termina za posjete u 2020.godini.

**EFZG**

Ekonomski fakultet u Zagrebu kontinuirano provodi financijsko obrazovanje održavanjem edukativnih radionica za učenike osnovnih i srednjih škola, studente i građane, publiciranjem priručnika i knjiga iz područja financijske pismenosti i odgovorne potrošnje te sudjelovanjem na mnogobrojnim panelima, konferencijama i okruglim stolovima. U suradnji s udrugom Štedopis, u 2019. godini tiskano je treće izdanje od 5.000 udžbenika za srednje škole „*Moj novac, moja budućnost*“ (Ivanov, M.; Barbić, D.; Lučić, A.), čiji je sadržaj usklađen s obrazovnim ishodima kurikuluma teme, a čiji su autori profesori EFZG-a. Kao rezultat znanstvene i tehnološke bilateralne suradnje Srbije i Republike Hrvatske „Znanjem do napretka i stabilnosti“ promovirana je knjiga „Financijska pismenost i socijalizacija djece kao potrošača“ (Barbić, D.; Brečić, R., Filipović, J.; Glasnović; E.;Lučić, A.; Mijušković; M.V., Miškić Rogić, T.; Stamenković, M.; Tušup, T.; Vuksanović Herceg, I., 2018.) čiji je cilj bio upoznati znanstvenu, stručnu i širu publiku s temeljnim spoznajama socijalizacije djece kao potrošača s potrebom razvoja njihove financijske pismenosti.

Povodom Svjetskog i Europskog tjedna novca održana je promocija druge knjige iz područja financijske pismenosti, sveučilišnog priručnika „Financijska pismenost i odgovorna potrošnja u svakodnevnom životu“ (Barbić, D., Lučić, A., 2018.) namijenjenog financijskom opismenjavanju studenata i šire javnosti. Nakon promocije knjige, uslijedila je panel rasprava na temu „Koja je važnost financijske pismenosti u svakodnevnom životu?“ na kojem su sudjelovali predstavnici HNB-a, HANFA-e, UMFO-a, Raiffeisen mirovinskog društva i Večernjeg lista. Nadalje, povodom Svjetskog i Europskog tjedna novca, HUO je sudjelovao u Danu otvorenih vrata na Ekonomskom fakultetu Sveučilišta u Zagrebu i tom prigodom predstavljena je edukativna društvena igra "Manje rizika - više zabave" i istaknuta važnost financijske pismenosti na području osiguranja.

U povodu obilježavanja Svjetskog dana štednje profesorica s EFZG-a sudjelovala je na okruglom stolu održanom u HGK-u na temu „Značaj štednje za građane i gospodarstvo, najnoviji trendovi te financijska pismenost mladih“ gdje je predstavila projekte financijske pismenosti EFZG-a te komentirala značaj i važnost štednje u Republici Hrvatskoj. Također, u suorganizaciji s HGK, te partnerima HANFA-om, Ministarstvom financija i Pravnim fakultetom u Zagrebu, EFZG je organizirao konferenciju „Dan hrvatskih financijskih institucija“ u Zagrebu.

U suradnji s UMFO-om, AZOO-om, MZO-om te Večernjim listom organiziran je projekt „Mala akademija financija“ koji je za cilj imao promovirati financijsku pismenost i educirati osnovnoškolce u 20 odabranih škola u Republici Hrvatskoj. Škole su, osim sudjelovanja na edukaciji, dobile priliku sudjelovati i na završnom projektu gdje su učenici predstavili svoje projekte na temu važnosti štednje. Dva najbolja uratka nagrađena su vrijednim nagradama; nagrada za školu i nagrada za mentore i učenike - polaznike programa.

U suradnji s PwC Hrvatska, u studenom 2019. godine održana je petodnevna certificirana cjeloživotna edukacija „Osnove porezne pismenosti: Porezni i računovodstveni aspekti poreza na dohodak, dobit i PDV-a“ gdje su zaposlenici različitih institucija i poduzeća dobili priliku unaprijediti specifična financijska znanja i vještine. Profesori EFZG-a na temu financijske pismenosti i odgovorne potrošnje jednom mjesečno su gostovali na nacionalnoj televiziji, u emisiji „Kod nas doma“, a pored toga su često gostovali u drugim emisijama na nacionalnoj i komercijalnim televizijama.

**ŠTEDOPIS**

ŠTEDOPIS kontinuirano provodi financijsko obrazovanje za osnovne i srednje škole tiskanjem i donacijom školskog udžbenika „*Moj novac, moja budućnost“* školama i održavanjem edukativnih radionica za nastavnike i učenike. Temeljem dobivene suglasnosti AZOO-a, te uz potporu MZO-a i Grada Zagreba u 2019. godini tiskano je treće izdanje 5.000 udžbenika osobnih financija za srednje škole „*Moj novac, moja budućnost*“ čiji je sadržaj usklađen s obrazovnim ishodima kurikuluma teme Poduzetništvo. Cijela je naklada donirana školama diljem Republike Hrvatske. Udžbenik je objavljen i u digitalnom obliku na internetskoj stranici, a preuzet je 2.250 puta.

Kako bi se olakšala stručno-metodička priprema nastave iz financijske pismenosti u suradnji s MZO je izrađen je i objavljen online Priručnik o financijskoj pismenosti za nastavnike u gimnazijama i u ostalim srednjim školama.

U suradnji s AZOO i MZO, održano je 8 radionica za 68 nastavnika, ravnatelja i stručnih suradnika osnovnih i srednjih škola a održana su i četiri stručna predavanja za 62 nastavnika.

U 2019. godini osam srednjih škola u RH uvelo je fakultativni predmet Financijska pismenost na temelju udžbenika „Moj novac, moja budućnost.“ ŠTEDOPIS je održao 128 radionica za 160 učenika srednjih škola u sklopu projekta „Naučimo upravljati novcem kako bismo lakše upravljali budućnošću“ u srednjim školama Virovitičko-podravske županije koji je financiran sredstvima Europske unije iz Europskog socijalnog fonda.

Kao partner u projektu „Centar za mlade grada Zagreba“ kojeg financira Europski socijalni fond ŠTEDOPIS je održao 10 radionica financijske pismenosti te u suradnji s HANFA-om četiri radionice o ulaganjima za početnike.

U suradnji s Gradom Zagrebom i Filozofskim fakultetom - Odsjek za psihologiju održana je javna tribina za građane „Psihologija novca i potrošačkog ponašanja“ te su održane tri radionice za građane i jedna radionica studentima Fakulteta elektrotehnike i računarstva u Zagrebu na istu temu.

U povodu obilježavanja Svjetskog dana štednje održane su radionice za učenike srednjih i osnovnih škola.

Nastavlja se nadogradnja portala i izrada novih programa za edukaciju potrošača putem interneta. U sklopu projekta financijske pismenosti „Zašto (ni)ovo nismo učili u školi“, za građane 18+ na portalu je objavljeno 20 edukativnih tekstova i 4 e-kviza. U suradnji s Gradom Zagrebom i Filozofskim fakultetom - Odsjek za psihologiju snimljena su tri edukativna videa o psihologiji novca i objavljena na You Tube kanalu ŠTEDOPIS-a „O novcu za neznalice“. Programe preko interneta - „Pametno sa svojim novcem“, „Online plaćanja“ i „Osiguranje za početnike“, završilo je 2.500 korisnika.

Putem interneta je održan online nagradni natječaj za mlade „Pametno sa svojim novcem.“ Na portalu je zabilježeno 16.000 pregleda.

Tijekom 2019. godine nastavljena je aktivna suradnja s članovima Operativne radne grupe s ciljem podizanja razine financijske pismenosti potrošača. Svjetski dan štednje ŠTEDOPIS je obilježio okruglim stolom na temu psihologije potrošnje, u suradnji s HUB-om.

Distribuirano je 10 informativnih tekstova (eng. newsletter) na 2.250 primatelja po jednom newsletteru. Predstavnici ŠTEDOPIS-a često su gostovali na nacionalnoj i komercijalnim televizijama, a mnogi tiskani i internetski mediji prenosili su članke ŠTEDOPIS-a u cilju podizanja financijske pismenosti potrošača.

**UMFO**

UMFO prepoznaje važnost institucionalnog sudjelovanja u ekonomskoj i financijskoj edukaciji te kontinuirano poduzima aktivnosti sa svrhom unaprjeđenja financijskog znanja građana i njihovog odnosa prema osobnim financijama, s posebnim naglaskom na mirovinsku pismenost. Tijekom 2019. godine UMFO se u projektima financijske pismenosti fokusirao na tri ciljne skupine: 1. djeca i mladi, 2. „main stream“ populacija – odnosno osobe starije od 18 godina koje su u radnom odnosu i 3. mediji i stručna javnost. U segmentu djece i mladih, UMFO je u suradnji s MZO-om, EFZG-om, AZOO-om i Večernjim listom organizirao radionice financijske pismenosti za djecu u osnovnim školama diljem Hrvatske. Provedena je edukacija u 20 osnovnih škola, a na završnoj svečanosti u NSB-u dodijeljene su nagrade najboljim školama za završni rad. Tijekom godine organizirane su konferencije u suradnji s Jutarnjim listom te samostalne konferencije s ciljem podizanja razine financijske pismenosti. UMFO je pokrenuo digitalnu kampanju „Crno na bijelo“ s ciljem osvješćivanja važnosti građana o stanju na njihovom osobnom računu u drugom stupu. U suradnji s 24 sata kreirana je platforma „Moja mirovina“ na kojoj se kontinuirano objavljuje sadržaj vezan uz mirovinsku financijsku pismenost. Osim projekta promotivne prirode UMFO aktivno sudjeluje na panelima, okruglim stolovima i aktivnostima drugih institucija, a u aktivnostima informiranja javnosti posebnu pozornost posvećuje pitanjima unapređenja i važnosti financijske pismenosti.

**SSSH**

Savez samostalnih sindikata Hrvatske jedan je od dionika Nacionalnog strateškog okvira financijske pismenosti potrošača te se uključio u planiranje i provedbu Akcijskog plana za unaprjeđenje financijske pismenosti u 2019. godini.

SSSH čine preko 90,000 radnika, sindikalnih članova iz 22 udružena sindikata po djelatnostima gospodarstva, organiziranih u 712 trgovačkih društava. SSSH duži niz godina kontinuirano radi na unaprjeđenju financijskog položaja radnika i članova njihovih obitelji, kroz povećanje plaća kolektivnim ugovorima, ali i javne kampanje zagovaranja unaprjeđenja financijskog položaja radnika i poboljšanja uvjeta rada na radnim mjestima.

Ciljne skupine koje je SSSH prepoznao za unaprjeđenje financijske pismenosti kroz planirane aktivnosti za 2019. godinu su:

* radnici, odnosno sindikalni povjerenici i članovi Radničkih vijeća, predstavnici radnika u Nadzornim odborima, sindikalni stručnjaci,
* učenici i studenti - informiranje u sklopu projekta „Zajedno smo jači“,
* umirovljenici - koje informira i savjetuje Sindikat umirovljenika Hrvatske.

EDUCA je sustav osposobljavanja sindikalnih i drugih radničkih predstavnika, članova SSSH. Kroz sustav EDUCA u 2019. godini prošlo je 37 sindikalnih i drugih radničkih predstavnika, putem održavanja 2 izvanredna tečaja osposobljavanja. Kroz određene tečajeve EDUCA sindikalni povjerenici, članovi Radničkih vijeća i predstavnici radnika u Nadzornim odborima trgovačkih društava osposobljavaju se za razumijevanje, planiranje i definiranje sustava plaća i nagrađivanja radnika kroz proces kolektivnog pregovaranja, nadzor obračuna plaća, osnovnu analizu financijskih izvještaja trgovačkih društava i analizu javnih politika.

Za mlade sindikalne aktiviste, učenike i studente SSSH je u sklopu projekta „Zajedno smo jači“ proveo sljedeće aktivnosti: 2 izvanredne radionice za sindikalne predstavnike, povjerenike, članove radničkih vijeća, članove Nadzornih odbora, 1 poludnevnu radionicu za studente „Znaš li svoja radnička prava“, pripremu i tiskanje 2.000 primjeraka vodiča za učenike i studente koji prvi puta ulaze na tržište rada „Mali vodič za veliku borbu“ i 2.000 letaka te aktivnosti umrežavanja mladih sindikalnih aktivista i organizacija civilnog društva kroz Mrežu mladih Hrvatske.

Sindikat umirovljenika Hrvatske (SUH), udružen je u SSSH i čini ga preko 11.000 članova. Umirovljenici se mogu vratiti na tržište rada i raditi do pola radnog vremena uz istodobno primanje punog iznosa mirovina. Unapređenje financijske pismenosti umirovljenika SUH provodi kroz svakodnevno osobno savjetovanje, savjetovanje telefonom, mailom, poštom, preko publikacije „Glas umirovljenika“, web stranice i umrežavanje preko internet inicijative „Pokret protiv siromaštva starijih osoba“.

**HIFE**

Hrvatski institut za financijsku edukaciju kontinuirano provodi edukaciju mladih iz područja osobnih financija, zaštite potrošača, poduzetništva i tržišta kapitala.

U 2019. godini održane su četiri radionice za 80 učenika iz područja osobnih financija, jedna radionica o važnosti ekološkog zbrinjavanja otpada s ciljem očuvanja okoliša i štednje novca na kojoj je sudjelovalo 20 učenika, dvije radionice o utjecaju reklama na potrošnju na kojoj je sudjelovalo 60 učenika, jednu radionicu za učenike strukovne škole iz poduzetništva te u suradnji s HANFA-om dvije radionice na temu tržišta kapitala.

Uz financijsku potporu MINGPO-a nadograđen je edukativni portal udruge HIFE na kojem se nalaze online sadržaji za edukaciju potrošača (posebno u segmentu javnih usluga i financijskih proizvoda/usluga), upravljanje osobnim financijama i o financijskim uslugama, a više desetaka tisuća posjetitelja stranice dokaz su potrebe građana za ovakvim sadržajima.

Izrađen je novi online sadržaj koji obuhvaća 15 novih edukativnih materijala kojima se potrošači upoznaju sa svojim pravima i obvezama prilikom korištenja financijskih usluga.

U suradnji s Knjižnicama Grada Zagreba nastavljen je projekt „Novac u književnosti“ čiji je cilj kroz književna djela osvrnuti se na likove i događaje vezane uz novac, odnosno koji pokazuju odnos prema novcu kroz svoje ponašanje i postupke.

U 2019. godini nastavljena je edukacija iz područja osobnih financija korištenjem 3D tehnologije, u čiju svrhu je udruga HIFE snimila Muzej vodoopskrbe u Maloj Mlaki - snimka muzeja se koristi za edukaciju mladih o pravima potrošača korisnika javnih usluga, izložbu „Podravka – industrijska baština“ - kroz snimku izložbe mladi uče o utjecaju medija na odluke o potrošnji dodajući edukacijama povijesnu dimenziju razvoja reklama na jednom konkretnom primjeru hrvatskog brenda (virtualna šetnja predstavljena na Noći muzeja 2019). Virtualnom šetnjom stambenim prostorom polaznici radionica pronalaze izračune ušteda koje mogu postići primjenom mjera energetske efikasnosti, odnosno racionalnijim korištenjem energije.

 PROVEDBA MJERA I AKTIVNOSTI ZA UNAPRJEĐENJE FINANCIJSKE PISMENOSTI POTROŠAČA U 2019. GODINI

Predmetno izvješće sadrži prikaz provedenih mjera i aktivnosti u podizanju razine financijske pismenosti građana Republike Hrvatske tijekom 2019. godine. Mjere su definirane prema nositeljima, odnosno dionicima u provođenju financijskog obrazovanja definiranim Nacionalnim strateškim okvirom financijske pismenosti potrošača. Izvješće sadrži i status pojedinačne mjere i aktivnosti, odnosno je li ista provedena ili nije te pokazatelj uspješnosti svake mjere, odnosno razloge za eventualno neprovođenje istih.

| **RED. BR.** | **MJERA** | **AKTIVNOST** | **NOSITELJ /SUNOSITELJ** | **ROK PROVEDBE(kvartal/kontinuirano)** | **IZVORI FINANCIRANJA** | **STATUS****(provedeno/ nije provedeno)** | **POKAZATELJI USPJEŠNOSTI** |
| --- | --- | --- | --- | --- | --- | --- | --- |
| 1. | Komunikacija s potrošačima | Redovita komunikacija s potrošačima radi savjetovanja po upitima | MFINMINGPOHANFAHNBHUOHGKUMFO | Kontinuirano | MFIN, MINGPO – državni proračunHANFA, HNB, HUO, HGK, UMFO – vlastita sredstva | Provedeno | Ostvarena je redovita komunikacija s potrošačima /korisnicima financijskih usluga i širom javnošću. (MFIN, MINGPO, HANFA, HNB, HUO, HGK, UMFO) |
| 2. | Sudjelovanje i organizacija seminara, radionica, panela, konferencija, okruglih stolova te stručnih skupova | Održavanje i sudjelovanje na tribinama, okruglim stolovima, radionicama, edukativnim skupovima i seminarima | HNBHANFAHANFAHUO | Kontinuirano | MFIN, MINGPO, MZO – državni proračunHANFA, HNB, HUO, HUB, HUP, HGK, ZSE, UMFO – vlastita sredstvaŠTEDOPIS – vlastita sredstva i MZO | Provedeno | Predstavnici HNB-a su sudjelovali na:- "Eurotribini: kada ćemo uvesti euro?" u organizaciji HRT-a- panel-raspravi u prigodi predstavljanja knjige "Financijska pismenost i odgovorna potrošnja u svakodnevnom životu"- panelu "FinTech izazovi – mogućnosti, transformacija, regulacija"- panel-raspravi "Utjecaj brze tehnološke promjene na obrazovanje, vještine, poslovno okruženje i tržište rada" održanoj prigodom obilježavanja 25 godina partnerstva publike Hrvatske i Grupacije Svjetske banke- panel-raspravi povodom predstavljanja rezultata istraživačkog projekta "Jesu li mladi danas dovoljno financijski pismeni" u organizaciji Hrvatskoga katoličkog sveučilišta.Predstavnici HANFA-e sudjelovali su na: - konferenciji Dani hrvatskih financijskih institucija- konferenciji Hrvatski dani osiguranja 2019-konferenciji u suorganizaciji HANFA-e „Kvaliteta korporativnog upravljanja“ - konferenciji o hrvatskoj mirovinskoj reformi: „Mirovina i aktivno starenje“- panel-raspravi „Financijska pismenost i odgovorna potrošnja u svakodnevnom životu“ na Ekonomskom fakultetu u Zagrebu- panel-raspravi u sklopu konferencije „Jesu li mladi danas dovoljno financijski pismeni?“ na Hrvatskom katoličkom sveučilištu u Zagrebu- radionici „Osobne financije-upravljanje kućnim budžetom“, Fakultet ekonomije i turizma, Pula- konferenciji „Do you know how“, Ekonomski fakultet, Zagreb- konferenciji „Potrošači digitalnog doba“, Split.HUO - nastavak kampanje „Znanje je najbolje osiguranje“ u vidu održavanja ciklusa edukativnih radionica u srednjim školama (Karlovac – 140 učenika, Rijeka – 140 učenika, Pula - 125 učenika ) i visokim učilištima (Karlovac – 180 studenata, Osijek -140 studenata, Zagreb – 2600 učenika/budućih studenata).ZSE – organiziran okrugli stol u siječnju na temu:„2019. – što donosi tržištu kapitala i gospodarstvu?“ (sudjelovalo 66 sudionika). Tijekom čitave godine organizirano je 30 seminara, od čega je 9 seminara tematski direktno vezano uz jačanje financijske pismenosti u području investiranja. (pohađalo 100 polaznika). ZSE s UMFO – organiziranje Godišnje konferencije pod nazivom „Izazov promjena“ (preko 450 sudionika), koju uz domaće predstavnike posjećuje i sve više predstavnika stranih financijskih tržišta. |
| Javno događanje pod nazivom „Sve na jednom mjestu“ u Prelogu održano 1.lipnja 2019. | MINGPO | 1. lipnja 2019. | Provedeno  | Javna događanja pod nazivom „Sve na jednom mjestu“ organizirana su s ciljem informiranja građana, gospodarstvenika i javne uprave o mogućnostima koje pruža unutarnje tržište Europske unije. |
| 2. međuresorni dijalog | 26. veljače 2019.  | Provedeno | Održan dijalog svih dionika koji sudjeluju u procesu zaštite prava potrošača u RH, s ciljem jačanja međuresorne suradnje i uspostavljanja zajedničke platforme za zajednički dijalog. |
| U organizaciji AZOO-a članovi Operativne radne grupe (ovisno o temi) sudjeluju u održavanju stručnih seminara za učitelje i nastavnike na temu financijske pismenosti, u okviru kurikula međupredmetnih tema, odnosno, građanskog odgoja i obrazovanja, poduzetništva i dr., u suradnji s drugim financijskim ustanovama i organizacijama | MZOAZOOHUOŠTEDOPISUMFOŠTEDOPISSSSHHANFA | I. kvartal | Provedeno | MZO - pripremio u okviru Cjelovite kurikularne reforme za rani i predškolski, osnovnoškolski i srednjoškolski odgoj i obrazovanje kurikulum međupredmetne teme Poduzetništvo, u okviru kojeg je pripremljena domena Ekonomska i financijska pismenost.Održana predavanja na stručnim skupovima za profesore u okviru kurikula međupredmetnih tema, odnosno, građanskog odgoja i obrazovanja, poduzetništva i dr. U okviru kurikula međupredmetne teme poduzetništvo nalazi se domena Ekonomska i financijska pismenost.Održane 2 prezentacije za profesore i nastavnike te 20 radionica u osnovnim školama u sklopu projekta u suradnji s AZOO, Ekonomski fakultetom i Večernjim listom.HANFA - održala edukaciju iz područja mirovinskih fondova za nastavnike jedne srednje škole.ŠTEDOPIS je održao 8 radionica za nastavnike, ravnatelje i stručne suradnike osnovnih i srednjih škola u RH, broj polaznika 68. Zaključak dobiven analizom evaluacijskih listića: teme odlično pogođene, financijska pismenost treba postati izborni predmet u svim školama u RH. |
| Organiziranje različitih stručnih seminara, radionica, savjetovanja i slično Organiziranje događanja i okruglih stolova za educiranje članova (između ostalog i u cilju zaštite potrošača), organizacija radnih ručkova i stručnih skupova s predstavnicima vlasti, gospodarstva i međunarodnih organizacija | HUO | Kontinuirano | Provedeno | HUO kontinuirano vrši edukacije putem svog Centra za edukaciju djelatnika u osiguranju koji pruža edukativne sadržaje otvorenog tipa održavanjem niza specijalističkih i temeljnih seminara – održano je 19 seminara koje je pohađalo cca 400 sudionika. |
| HUP | Kontinuirano | Održano niz seminara u područnim uredima HUP-a za članove HUP-a: Osijek, Rijeka, Split, Varaždin iz područja upravljanja poslovnim financijama, sa sljedećim temama: **Primjena Zakona o sprečavanju pranja novca i financiranju terorizma, Kreditiranje i sufinanciranje zapošljavanja za poduzetnike, E-račun u javnoj nabavi** odnosno primjena Zakona o elektroničkom izdavanju računa u javnoj nabavi, **Sustavi plaća i nagrađivanja zaposlenika.** |
| SSSH | 12.-12.11. | Provedeno | Održavanje seminara i radionica u kojima SSSH i udruženi sindikati financijski educiraju radnike - sindikalne povjerenike, članove Radničkih vijeća i sindikalne povjerenike za zaštitu na radu, kako što kvalitetnije nadzirati obračun plaće i ostalih materijalnih prava iz radnog odnosa. Održavanje radionice „Analiza javnih politika“, radionica za aktiviste Sekcije mladih SSSH, informativnih radionica za mlade o radnim pravima i sindikatu, radionica za mlade o radnim pravima i sindikalnom radu, radionica za umrežavanja aktivista SSSH i organizacija civilnog društva, te konferencije „Mladi u sindikatu 21. stoljeća. |
| Sudjelovanje u radu eng.Child and youth finance working group for youth financial education and financial inclusion South Eastern Europe | HNB | Kontinuirano | Provedeno | Navedena radna skupina prestala je s radom zbog prestanka mandata organizacije Child and Youth Finance International te je osnovana "Regionalna radna skupina za financijsku edukaciju i financijsku uključenost". Prvi regionalni sastanak Radne skupine održan je 26.-28.9.2019. te je u tijeku postupak potpisivanja Memoranduma o suradnji između 8 središnjih banaka koje sudjeluju u radu skupine. |
|  | Organiziranje i sudjelovanje na raznim konferencijama, skupovima, okruglim stolovima tematski vezanih uz podizanje financijske pismenosti | HUB | Kontinuirano | Provedeno | HUB - teme skupova su bile sljedeće: financijska pismenost mladih i djece, poduzetništvo u Hrvatskoj, sigurnost prilikom kupovine putem interneta, ulaganje u štednju te se putem redovnih „HUB Analiza“ dodatno analiziralo teme iz područja makroekonomije, bankarstva i financija. |
| Organiziranje različitih edukativnih događanja u Zagrebu i drugim gradovima te kroz mrežu županijskih komora, u cilju podizanja razine financijske pismenosti učenika srednjih škola, studenata i poslovnih subjekata | HGKHUP | Provedeno | HGK - pored edukacija koje su obuhvaćene kroz godišnje manifestacije, na temu financijske pismenosti održane su i tri edukacije za mlade (Dan otvorenih vrata u HGK: dvije srednje škole i jedna visoka poslovna škola) na kojima je bilo 90 sudionika.HUP je pripremo radionicu za članove i studente, koja je održana u suradnji sa HUP regionalnim uredom u Rijeci i Udruge društava za upravljanje mirovinskim fondovima i mirovinskih osiguravajućih društava sa zanimljivom temom upoznavanje poduzetnika i studenata s prednostima mirovinske štednje kao štednje za budućnost. |
| 3. | Edukacijske aktivnosti u svezi s financijskom pismenosti | Održavanje predavanja namijenjenih učenicima i studentima, prezentacije iz područja financijskih usluga koje uključuju teme vezane uz podizanje svijesti o važnosti financijske izobrazbe | HANFA | Kontinuirano | MZO, MNGPO – državni proračunHANFA, HNB, HUO, HUB, HUP, HGK, ZSE, UMFO – vlastita sredstvaŠTEDOPIS – vlastita sredstva i MZO | Provedeno | HANFA je održala 40 predavanja za oko 1.600 učesnika od kojih je oko 400 studenata, oko 1.000 učenika i oko 200 predstavnika šire javnosti. |
| Informiranje i educiranje učenika srednjih škola i fakulteta na temu financijske pismenosti putem radionica u školama i putem edukativnih programa preko interneta | HUOHGKZSEHANFAŠTEDOPIS  | Kontinuirano | Provedeno | HANFA je u području edukacije surađivala s udrugama ŠTEDOPIS i HIFE te ZSE (održavanje radionica i predavanja).ŠTEDOPIS - 38 radionica učenicima srednjih škola, broj polaznika 1168. Zaključak analize Evaluacijskih listića: stručnost predavača ocijenjena s odličnim (5), zanimljivost tema s vrlo dobrim (4), korisnost sadržaja s odličnim (5) (prijedlozi učenika za poboljšanje: više online edukativnih materijala, a manje prezentacija).Odrađeno je 14 radionica sa studentima, broj polaznika 88. Zaključak analize Evaluacijskih listića: stručnost predavača ocjenjena s odličnim (5), zanimljivost tema s vrlo dobrim (4), korisnost sadržaja s odličnim (5), (prijedlozi studenata za poboljšanje: dodati teme o ulaganjima u nebankarske instrumente).Odrađene 3 radionice za građane, broj polaznika 58. Zaključak analize Evaluacijskih listića: stručnost predavača ocjenjena s odličnim (5), zanimljivost tema s vrlo dobrim(4), korisnost sadržaja s odličnim (5).HGK – kroz kontinuirane aktivnosti tijekom 2019. godine, putem različitih oblika financijske edukacije obuhvaćeno je više od 1.100 učenika, studenata i profesora u 9 hrvatskih gradova, a sudionici su dobili prigodne brošure o osnovnim pojmovima i principima financijskog poslovanja te druge informativno-edukativne materijale.HUP je u okviru svog PUMA programa organizirao seminar „*Financijska pismenost*“.ZSE je kontinuirano tijekom godine surađivala s dvadesetak obrazovnih ustanova – primarno sa srednjim školama i fakultetima, no došli su u edukativnu posjetu i učenici iz dvije osnovne škole. Ukupno je u edukativnoj posjeti bilo preko 500 učenika i studenata. Među njima je bila i skupina studenata iz Njemačke te strani studenti koji studiraju u Hrvatskoj, a dolaze iz SAD i Južne Afrike. U sklopu HGK projekta educiranja srednjih škola, ZSE je sudjelovala prezentacijama. HANFA – u okviru projekta HGK-a „*Financijska pismenost“* bila je uključena i u aktivnosti županijskih komora, u sklopu čega su educirani učenici srednjih škola. |
| Organiziranje i provedba natječaja za dodjelu bespovratnih sredstava | MZO | Kontinuirano | Provedeno | U okviru natječaja za dodjelu bespovratnih sredstava projektima udruga u području izvaninstitucionalnoga odgoja i obrazovanja djece i mladih u školskoj godini 2019./2020. u okviru prioriteta Odgoj i obrazovanje za financijsku i medijsku pismenost financirana su ukupno tri projekta u iznosu od 307.849,00 kuna. |
| Održavanje radionica za edukaciju potrošača | HIFE | Kontinuirano | Provedeno | Održane dvije radionice „Reklame bez granica“, na kojima je sudjelovalo 60 učenika. |
| Nastavak provedbe projekta „Abeceda poduzetništva“ u srednjim školama | IV. kvartal | Provedeno | Održana radionica za srednju strukovnu školu u Velikoj Gorici. |
| Provođenje projekata „Potpisujem, znači razumijem" i „Upoznaj svoja prava', temeljem Javnog natječaja MINGPO-a iz 2019. | MINGPO/HIFE | svibanj 2019.  | Provedeno | U sklopu projekta „Potpisujem, razumijem" educirano 125 djece na temu financijskog opismenjavanja. U sklopu projekta „Upoznaj svoja prava", s ciljem da široj javnosti, a posebno školama, postanu dostupni interaktivni materijali, na mrežnoj stranici udruge je objavljeno 15 edukativnih materijala iz područja financijskih kreditnih usluga. |
| Predavanje namijenjeno učenicima i studentima vezano uz upravljanje osobnim financijama, korištenja financijskih proizvode/usluga, utjecaj reklama na odluke o potrošnji itd..)  | Kontinuirano | Provedeno | Održano šest radionica „Abeceda financija“ i „Tržište kapitala“ na kojima je sudjelovalo 120 učenika. |
| Organiziranje edukativnih radionica „*Manje rizika - više zabave“.* | HUO | I. i II. kvartal | Provedeno | Aktivnost provedena u obliku edukativnih radionica „Manje rizika, više zabave“ sa brand ambasadorom te edukativne društvene igre. Radionice su bile medijski popraćene od strane: Press clipping-a, 24sata (2 članka),Story, Glasa Slavonije,TV Istra, TV Trend, Svijet osiguranja, HRPortfolio, JaTrgovac, Kaportal, Karlovacki.hr, Osiguranje.hr, Radio Mrežnica, MojaRijeka. |
| Dani otvorenih vrata | HNB | Kontinuirano | Provedeno | Više od 400 posjetitelja je razgledalo Okruglu dvoranu HNB-a i sudjelovalo na edukaciji o zaštitnim obilježjima novčanica kune. |
| Organiziranje edukativnih radionica i predavanja za učenike i studente pri čemu se sadržaj izlaganja usklađuje s pojedinačnim zahtjevima | HNB | Kontinuirano | Održane edukativne prezentacije i radionice za ukupno 4289 učenika, studenata i profesora, od čega je za 1546 učenika, 135 studenata i 105 profesora održana edukativna prezentacija na temu "Financijska edukacija." |
| Organiziranje edukativnih kvizova znanja preko interneta | ŠTEDOPIS | Kontinuirano | Provedeno | Provedeni su kvizovi i riješeni 2.350 puta, dakle sudjelovalo je 2.350 osoba. |
| Organiziranje predavanja u okviru projekta „*Više znamo, bolje razumijemo“* za učenike i nastavnike srednjih škola u Zagrebu | HGK /MFIN, MZO, AZOO, HANFA, UMFO | I. kvartal | Provedeno | U okviru Projekta „Više znamo, bolje razumijemo“ organizirana su predavanja za učenike i nastavnike pet zagrebačkih srednjih škola, u suradnji s Gradskim uredom za obrazovanje, HANFA-om, MFIN-om, UMFO-om te financijskim institucijama. U svakoj školi dva modula za učenike i jedan za nastavnike (ukupno 15 predavanja) kroz pet tematskih cjelina (značaj financijske pismenosti i uloga HANFA-e; bankarstvo i upravljanje osobnim financijama; osiguranje; tržište kapitala; investicijski i mirovinski fondovi). Broj sudionika: 190 učenika i 110 profesora.Sudionici su dobili prigodne edukativno-informativne materijale. |
| Organiziranje konferencije „Dan hrvatskih financijskih institucija“ | HGKEFZG | IV. kvartal | Provedeno | U Zagrebu je u studenom održana VI Konferencija „Dan hrvatskih financijskih institucija“ u suorganizaciji s EFZG-om te partnerima MFIN-om, HANFA-om i Pravnim fakultetom Zagreb. Tema: Utjecaj uvođenja eura na kretanja u gospodarstvu. Na Konferenciji je bilo 380 sudionika, od toga 10 studenata EFZG-a i 15 Pravnog fakulteta.  |
| Natječaj „*Poduzetnici budućnosti*“ | HUP | I. i II. kvartal | Provedeno | Na Danu poduzetnika u lipnju 2019. dodijeljene su nagrade najboljim poduzetničkim idejama timova srednjih škola Republike Hrvatske. Nagrađeno je 25 poduzetničkih ideja s ukupnim nagradnim fondom od 250.000 kuna. Ukupno prijavljeno 146 projekata. Projekt podržavaju tri institucionalna partnera: predstavništvo Europske komisije u Hrvatskoj, MZO i MINGPO. |
| 4. | Provedba projekta „Savjetovanje potrošača“ | „*Središnji portal za potrošače“* koji građanima omogućuje transparentnu i sveobuhvatnu informiranost te objedinjavanje i pružanje svih potrebnih informacija iz svih područja politike zaštite na centralnom mjestu | MINGPO/ ostali dionici zaštite potrošača  | Kontinuirano | MINGPO, MFIN – državni proračunHNB – vlastita sredstva | Provedeno | Informativni materijali HNB-a relevantni za podizanje razine financijske pismenosti i zaštite potrošača korisnika bankarskih usluga pod nazivom "Bankovni računi", "Krediti" i "Štednja" objavljeni su 30. travnja 2019. godine na portalu "Sve za potrošače". Na uspostavljenom portalu HUO je jedna od kontaktnih točki. Održano predavanje u okviru 5. ciklusa edukacije udruga za zaštitu potrošača Republike Hrvatske, 15. veljače 2019.“HANFA izradila materijal iz svoje nadležnosti te kontinuirano dostavlja informacije o relevantnim temama za potrošače iz svoje nadležnosti. |
| Informiranje potrošača putem besplatnog telefona za potrošače 0800/414-411 | MINGPO | Kontinuirano | MINGPO – državni proračun | Provedeno | Tijekom 2019. godine upite potrošača putem besplatnog potrošačkog telefona 0800/414-414 MINGPO je zaprimalo svakog radnog dana od 10 do 14 sati. U navedenom razdoblju ukupno je odgovoreno na8.900 poziva potrošača. |
| 5.  | Suradnja s nadležnim ministarstvima članovima Operativne radne grupe te ostalim institucijama relevantnim za podizanje razine financijske pismenosti | Aktivna suradnja članova Operativne radne grupe s ciljem podizanja razine financijske pismenosti potrošača | MFIN, MINGPOMZO, AZOO, HANFA, HNBHUO,HGKHUB,ZSEHUP, SSSHUMFO,ŠTEDOPIS | Kontinuirano | MFIN, MZO, MINGPO, AZOO – državni proračunHANFA, HNB, HGK, HUO, HUB, ZSE, HUP, UMFO – vlastita sredstva | Provedeno | Ostvaren kontinuitet aktivne suradnje nadležnih ministarstava, članova Operativne radne grupe te ostalih institucija relevantnih za podizanje razine financijske pismenosti, kroz redovno sudjelovanje na sastancima i druge zajedničke aktivnosti koje su izdvojene zasebno u drugim mjerama. |
| Suradnja sa županijskim stručnim vijećima za građanski odgoj i obrazovanje i međupredmetne teme koja se realizira održavanjem raznih seminara,stručnih predavanja i drugih događanja namijenjenih financijskoj edukaciji | AZOOŠTEDOPISHUOEFZG | Provedeno | ŠTEDOPIS - Održana 4 stručna predavanja, broj polaznika: 86. Povratna informacija: financijska pismenost je neophodna za svakog pojedinca.  |
| Suradnja s udrugama studenata, uključujući i suradnju pri održavanju specijaliziranih ljetnih škola, susreta i slično | HANFA | Provedeno | Održano predavanje „*Investiranje vlastitih sredstava“* (preko 100 sudionika) u organizaciji Ekonomske klinike EFZG-a. Suradnja tijekom Svjetskog i Europskog tjedna novca (provođenje rasprave sa studentima). |
| Suradnja s Knjižnicama Grada Zagreba | HIFEŠTEDOPIS  | Provedeno | ŠTEDOPIS - održana jedna tribina za građane „Psihologija novca i potrošačkog ponašanja“, bilo je 25 polaznika, video zapis pregledan je 150 puta i jedna radionica za učenike osnovne škole, 30 polaznika.HIFE -sudjelovanje na informativnom utorku u organizaciji Knjižnica Grada Zagreba. |
| Sudjelovanje u projektu pružanja tehničke pomoći u financijskom obrazovanju u organizaciji OECD/INFE i Ministarstva financija Nizozemske | MFINHNBHUBHANFA  | Provedeno | Članovi operativne radne grupe održali su sastanak s predstavnicima OECD/INFE u Zagrebu 1. i 2. travnja 2019. godine. U sklopu projekta, a tijekom 2019. godine OECD je proveo istraživanje "Mjerenja financijske pismenosti". Također, 7. i 8. studenog 2019. godine održana je radionica pod nazivom "Technical workshops: Advancing financial literacy in South East Europe" na kojem su sudjelovali i predstavnici MFIN-a, HNB-a i HANFA-e. |
| 6. | Izrada, izdavanje i objava edukativnih materijala, brošura i publikacija, internetskih stranica i korisnih uputa u svezi s financijskim opismenjavanjem i obrazovanjem. | Izrada i objava brošura, publikacija, uputa, stručnih tekstova i slično o različitim financijskim uslugama i proizvodima | HNBHGK | Kontinuirano | MFIN, MINGPO – državni proračunHNB, HANFA, HGK, HUO, ŠTEDOPIS, SSSH, UMFO, ZSE, EFZG – vlastita sredstvaHNB – vlastita sredstva | Provedeno | Informativni materijali HNB-a relevantni za podizanje razine financijske pismenosti i zaštite potrošača korisnika bankarskih usluga pod nazivom "Bankovni računi", "Krediti" i "Štednja" objavljeni su 30. travnja 2019. godine na portalu "Sve za potrošače". HGK - tiskanje ažurirane verzije letka “Osnovno o investicijskim fondovima“ u 3.000 primjeraka, uz objavu na web stranici .Tisak publikacije „Depoziti kućanstava -aktualno stanje i kretanja“ u 700 primjeraka, uz dostupnost u pdf formatuHUB je održavao redovne briefing-e za medije o makroekonomskim očekivanjima i aktualnostima u bankarstvu i financijskom sustavu. HUB je sudjelovao na više skupova s temama digitalnog bankarstva, fintech-ova, prezentiranjem publikacija. |
| Objava relevantnih informacija na internetskoj stranici u svezi s financijskom pismenosti potrošača te njezino ažuriranje | MINGPO/ ostali dionici zaštite potrošača | Kontinuirano | Provedeno | Kontinuirano su objavljivane relevantne informacije na temu financijske pismenosti potrošača tijekom 2019. godine. |
| Provedba projekta *„Priručnik za potrošače“* | Provedeno | Proveden je projekt *„Priručnik za potrošače“.* Priručnik sveobuhvatno na jednom mjestu, objedinjuje prava potrošača u različitim sektorima. |
| Suradnja s medijima po pitanju svih relevantnih tema iz područja zaštite potrošača | MINGPO | Kontinuirano | Provedeno | Gostovanja na nacionalnoj i komercijalnim televizijama te na radio postajama.  |
| Objava relevantnih informacija na internetskoj stranici u svezi s financijskom pismenosti potrošača te njezino ažuriranje | MFIN | Kontinuirano | Provedeno | Kontinuirano su objavljivane relevantne informacije na temu financijske pismenosti potrošača tijekom 2019. godine. |
| Izrada ili objava edukativnih materijala i uputa vezanih uz bankarske i financijske usluge | HNB | Kontinuirano | Provedeno | Objavljena serija edukativnih videa o zaštitnim obilježjima novčanica kuna. Za svaki apoen novčanice kune HNB je snimio videoanimaciju u kojoj je detaljno opisan postupak provjere autentičnosti. Svih 8 videoanimacija ukupno su do sada pregledane gotovo 132.000 puta.Mobilna aplikacija mHNB dopunjena je prikazom tečajne liste. Na mobilnoj aplikaciji mHNB, uz tečajnu listu Hrvatske narodne banke, dostupna je i usporedba kredita svih banaka, kao i sve relevantne informacije o naknadama za najčešće korištene platne usluge u Hrvatskoj.Redizajnirani su letci iz serije "Informiraj se": "Računi za plaćanje", "Krediti", "Štednja". |
| Objava materijala vezanih uz financijske usluge | HANFA | Kontinuirano | Provedeno | Objavljeno devet tematskih upozorenja i informacija vezanih uz razvijanje svijesti o koristima i rizicima koji su povezani s različitim vrstama ulaganja i financijskih poslova.Redovito su objavljivane informacije EU institucija (Esma, EIOPA) vezane uz zaštitu korisnika financijskih usluga. |
| Izdavanje brošure i informativnih materijala o financijskoj pismenosti na području osiguranja te njihova objava na internetskoj stranici | HUO | Kontinuirano | Provedeno | Dodatno tiskanje i distribucija (direktno i putem društava za osiguranje) „Čemu zapravo služi osiguranje?“ (tiskano 4000 materijala), letak „OsigurajMudro – *provjeri prije putovanja“*, letak „OsigurajMudro *- usvoji pet važnih odluka vezanih uz osiguranje“* i ove je godine korišten u edukativnim aktivnostima HUO i društava za osiguranje (distribuirano cca 2000 letaka). |
| Pokretanje znanstveno stručnog časopisa „Hrvatski časopis za OSIGURANJE“ | HUO | 2xgodišnje | Provedeno | HUO je u 2019. godini pokrenuo znanstveno-stručni časopis „Hrvatski časopis za OSIGURANJE“. Cilj časopisa je unapređenje, afirmacija i promocija osigurateljske znanosti i struke. Časopis izlazi dva puta godišnje. |
| Izrada edukativnih materijala za mlade o sindikalnom organiziranju i radnim pravima | SSSH | Kontinuirano | Provedeno | Web stranicu Sindikata umirovljenika Hrvatske posjetilo je na današnji dan 109.001 građana. “Glas umirovljenika“ tiska se 11 puta godišnje u 1.300 primjeraka. Edukativni materijal za mlade o sindikalnom organiziranju i radnim pravima „Mali vodič za veliku borbu“ tiskan u 2.000 primjeraka, letak u 2.000 primjeraka. |
| Provedba projekta financijske pismenosti, faza II, *„Zašto (ni)ovo nismo učili u školi“*, za građane 18+ i objava na internetskoj stranici | UMFO | II. kvartal | Provedeno | Odrađeno kroz medije - objavljivanje edukativnih materijala na portalima medija i kroz tiskana izdanja Večernjeg lista i 24 sata.  |
| IV. kvartal |
| Razvoj i nadogradnja portala i izrada više programa za edukaciju putem interneta, objava relevantnih informacija na internetskoj stranici u svezi s financijskom pismenosti potrošača. | ŠTEDOPIS | Kontinuirano | Provedeno | Na portalu je objavljeno 55 edukativnih tekstova, pregledano 7850 puta. |
| Tiskanje i distribucija drugog izdanja besplatnog udžbenika „*Moj novac, moja budućnost“* namijenjenog učenicima srednje škole u skladu s kurikulumom međupredmetne teme Poduzetništvo | IV. kvartal | Vlastita sredstva / MZO i proračun Grada Zagreba | Provedeno | Objavljen online Priručnik za nastavnike srednjih škola o provedbi nastave financijske pismenosti. Preuzet 659 puta. |
| Objava relevantnih informacija na internetskoj stranici u svezi financijskom pismenosti potrošača te njezino ažuriranje i nadogradnja www.hife.hr | HIFE | Kontinuirano | Vlastita sredstva  | Provedeno | Objava 15 materijala na temu bankarskih usluga i 15 materijala na temu financijske uslugeObjava relevantnih informacija na internetskoj stranici u svezi financijskom pismenosti potrošača te ažuriranje i nadogradnja stranice www.hife.hr. |
| Nastavak realizacije projekata: Abeceda financija za mlade, Novac u književnosti i Abeceda odgovornosti potrošača | Provedeno | Održano 11 radionica u osnovnim i srednjim školama te u Knjižnicama Grada Zagreba iz područja financija za mlade, zaštite potrošača i na temu novac u književnosti. |
| Istupi u medijima na temu financijske pismenosti i informiranje potrošača | Provedeno | Istupi u medijima na temu financijske pismenosti i informiranje potrošača. |
| 7.  | Suradnja s medijima i internetskim portalima | Sudjelovanje u medijima u cilju promicanja važnosti financijske pismenosti | ŠTEDOPISHANFAHNBUMFOHUO | Kontinuirano | HUO, ŠTEDOPIS,HANFA, HNB, UMFO, HUB – vlastita sredstvaAZOO – državni proračun | Provedeno | ŠTEDOPIS - 3 gostovanja na komercijalnim televizijama, 1 gostovanje na lokalnoj TV, 3 gostovanja na lokalnim radio stanicama, 5 članaka u internetskim medijima.Kontinuirani istupi predstavnika HANFA-e u medijima i tijekom raznih događanja u kojima se ističe važnost financijske pismenosti.Rukovodstvo i djelatnici HNB-a redovito su istupali u medijima u svrhu pojašnjavanja tema bitnih za financijsko opismenjavanje javnosti.UMFO - kampanja „Crno na bijelo“ – digitalna i tiskana kampanja, 7000 ljudi se raspitivalo o stanju na računu svog OMF, 160.000 jedinstvenih korisnika je pristupilo web stranici, 11 milijuna impresija - banera tijekom kampanje, 942.000 pregleda na you tube.HUB je u 2019. godini proveo medijska partnerstva i kampanje usmjerene na digitalnu transformaciju, najavu uvođenja eura, sigurnost na internetu. Potrošače se usmjeravalo na posebni odjeljak na internet stranicama HUB-a posvećen sigurnosti na internetu. Provedena je kampanja o sigurnoj online kupnji „Digitalni vodič“ u suradnji s medijskim partnerom. Sudjelovanje u emisiji 24sataTV povodom Europskog tjedna novca (povodom izdavanja elektroničke verzije publikacije „Ja i novac“ ŠTEDOPIS-a.HUB je sudjelovao i prezentirao svoje aktivnosti na skupu povodom otvaranja Tjedna novca u MFIN-u.HUB je nastavio izdavanje publikacija (HUB Analiza) koje idu putem priopćenja za medije.HUB je i tijekom 2019. godine redovno obavještavao javnost o novinama u platnom prometu i pojašnjavanje bankovnih usluga,Kampanja Europola „NoMoreRansom“ u partnerstvu s Europskom bankovnom federacijom provodila se cijele godine, prema medijima, na društvenim mrežama i u sklopu podstranice „Sigurnost na internetu“.HUO - Priopćenja za medije i gostovanje u TV i radio emisijama - kontinuirano. Ciklus radionica „Manje rizika-više zabave“ bio je medijski popraćen: 24sata (2 članka), Story, Glas Slavonije (4 članka i intervju s direktorom HUO), TV Istra, TV Trend, Svijet osiguranja, HRPortfolio, JaTrgovac, Kaportal, Osiguranje.hr, Radio Mrežnica, MojaRijeka.hr.  |
| Informiranje potrošača i poslovnih subjekata kroz suradnju s medijima putem odgovora na upite, stručnih članaka i drugo | HGK | Kontinuirano | Vlastita sredstva | Provedeno | Priopćenja za medije i gostovanje u TV i radio emisijama, te izjave za medije na temu financijske pismenosti (Dobro jutro Hrvatska, Studio 4, Hrvatski katolički radio, Radio Sljeme, Radio Martin i dr.). Objava u medijima (radio, TV, web stranice, tiskani mediji) tijekom godine bilo je više od 50. |
| Održavanje redovnih brifinga za medije o temama iz područja bankarstva, financija i ekonomije. Objave za medije i odgovori na upite | HUB | Kontinuirano |  Vlastita sredstva | Provedeno | HUB je održao oko 5 konferencija za medije iz područja bankarstva, financija i ekonomije. Broj objava za medije iz predmetnog područja – 15-ak. Broj odgovora na medijske upite – otprilike 60-ak. |
| 8. | Obilježavanje međunarodnih događaja značajnih za unaprjeđenje financijske pismenosti potrošača | Obilježavanje Svjetskog dana investicijskih fondova  | HGK | II. kvartal | MFIN, MINGPO, MZO, AZOO – državni proračunHNB, HANFA, HGK, HUO, HUB, UMFO, ZSE, HUP, ŠTEDOPIS – vlastita sredstva | Provedeno | HGK - dodjela nagrada Udruženja društava za upravljanje investicijskim fondovima za uspješno poslovanje u 2018. Postavljen je Info-pult na Cvjetnom trgu Zagreb na kojem su predstavnici Udruženja društava za upravljanje investicijskim fondovima HGK i djelatnici HGK informirali građane o investicijskim fondovima, uz prigodni program i edukativno-informativne materijale. Povodom obilježavanja Svjetskog dana investicijskih fondova održana su predavanja za studente na 6 fakulteta: u Zagrebu na Ekonomskom, Pravnom i Prirodoslovno matematičkom fakultetu, na ekonomskim fakultetima u Splitu i Rijeci te sveučilištu u Zadru na kojima je bilo prisutno 235 sudionika. Sva događanja su bila medijski dobro popraćena, dano je priopćenje za medije, a predstavnici Udruženja i HGK su gostovali na TV i radio emisijama. |
| Obilježavanje Svjetskog dana prava potrošača | MINGPO/MZOHNB | I. kvartal | Provedeno | MZO se uključilo i u obilježavanje Svjetskog dana prava potrošača u okviru kojeg su održane radionice za učenike iz osnovnih i srednjih škola vezane uz unaprjeđivanje financijske pismenosti i prava potrošača u organizaciji MINGPO.MINGPO - za sve posjetitelje održane su edukativne tematske radionice na kojima su stručnjaci iz različitih javnih tijela informirali sve zainteresirane o njihovim potrošačkim pravima prilikom kupovine putem interneta, kao i o kibernetičkoj sigurnosti, pametnim tehnologijama, medijskoj pismenosti i ostalim korisnim informacijama vezanim uz zaštitu njihovih potrošačkih prava.HNB – u izložbenoj dvorani Tehničkog muzeja Nikola Tesla u Zagrebu posjetitelji su se na informativnom pultu HNB-a informirali o pravima i obvezama pri ugovaranju usluga iz ponude kreditnih institucija. Organiziran je kviz za posjetitelje informativnog pulta u kojem su, nakon točnog odgovora na jedno od devet pitanja mogli osvojiti prigodni numizmatički komplet kovanica kuna.Održana je i radionica HNB-a pod nazivom "Što trebamo znati o plaćanju na internetu?" |
| Obilježavanje Svjetskog dana štednje | HGK HNBHUBŠTEDOPIS | IV. kvartal | Provedeno | Povodom Dana štednje HUB je objavio prezentaciju o strukturi štednje i relevantnim parametrima bankovnog sustava.ŠTEDOPIS - održane 2 radionice od 30. do 31. listopada 2019. godine s učenicima o štednji, 55 polaznika. Europski i Svjetski tjedan novca u razdoblju od 10. do 30. ožujka 2019. godine obilježen je održavanjem online kviza i nagradnim natječajem na portalu. Broj prijavljenih 2350 sudionika.Povodom Svjetskog dana štednje predstavnik HNB je sudjelovao na Okruglom stolu u organizaciji HGK. Predstavnici HNB-a tim su povodom održali i predavanje "Svjetski dan štednje – zašto je važna financijska pismenost" na Ekonomskom fakultetu u Osijeku za 60 studenata i 5 profesora. Uz to su održana i edukativna predavanja povodom Svjetskog dana štednje za 28 učenika srednje i 25 osnovne škole i njihovih 8 profesora.HGK - organizacija Okruglog stola povodom obilježavanja Svjetskog dana štednje na kojem je sudjelovalo 50 sudionika, uključujući učenike srednjih škola i studente Pravnog fakulteta. Dano je priopćenje za medije. Okrugli stol je dobro medijski popraćen, uključujući TV i radio gostovanja.HUB je održao 10 konferencija za medije iz područja bankarstva, financija i ekonomije. Broj objava za medije iz predmetnog područja – 15, Broj odgovora na medijske upite – 24. |
| Obilježavanje svjetskog tjedna ulagatelja | HANFA | Provedeno | HANFA – obilježen Svjetski tjedan zaštite ulagatelja. Riječ je o inicijativi Međunarodne organizacije komisija za vrijednosne papire (International Organization Of Securities Commisions - IOSCO). |
| Obilježavanje Svjetskog dana kreditnih unija | HUP | Provedeno | Obilježen je Svjetski dan kreditnih unija 18. listopada 2019. godine u prostorijama HUP-a pod pokroviteljstvom Predsjednice RH. |
| Obilježavanje Europskog i Svjetskog tjedna novca | MINGPOMZOMFINAZOOHNBHANFAHUOHUBHUPHGKUMFOZSEHIFEŠTEDOPISSSSH | II. kvartal | Provedeno | MZO – osnovnim i srednjom školama poslane su informacije o uključivanju u peti Europski tjedan novca u okviru kojeg su održane brojne aktivnosti i manifestacije na nacionalnoj i međunarodnoj razini posvećene unaprjeđivanju financijske pismenosti i posjete financijskim institucijama. Također, učenici Škole za grafiku, dizajn i medijsku produkciju iz Zagreba pripremili su informacijske grafike na temu unaprjeđivanja financijske pismenosti i zaštite potrošača.Predstavnici HNB i HGK su sudjelovali na zajedničkom događanju za medije 26. ožujka 2019. godine u MFIN-u povodom Europskog i Svjetskog tjedna novca.Središnji događaj Tjedna novca u HNB-u bila je debata u suradnji s Hrvatskim debatnim društvom na temu "Test financijske pismenosti kao uvjet za zaduživanje – za ili protiv". Sudjelovalo je oko 200 učenika srednjih škola iz Vukovara, Labina, Siska, N. Gradiške i Zagreba.Na Facebook profilu debatu je vidjelo više od 900 korisnika. Uoči Europskog i Svjetskog tjedna novca HIFE je organizirao 8 radionica na kojima je sudjelovalo 177 učenika osnovnih i srednjih škola s područja Grada Zagreba i Zagrebačke županije. HUB je uz podršku AZOO-a, uoči Europskog tjedna novca od 25. do 29. ožujka 2019., organizirala po drugi puta „Europski kviz o novcu" (eng. European Money Quiz). Na nacionalnom *online* kvizu sudjelovalo je više od 130 srednjih i osnovnih škola, 1.170 učenika iz 50-ak različitih mjesta i gradova diljem Hrvatske, iz 7. i 8. razreda osnovnih škola te prvih razreda srednjih škola. Pobijedile su učenice iz Srednje škole Hvar iz Hvara. Drugo mjesto zauzeli su učenici III. Gimnazije iz Zagreba, a treće mjesto pripalo je učenicima Osnovne škole Bukovac iz Zagreba. U Bruxellesu, u organizaciji Europske bankovne federacije, čiji je HUB član, u svibnju 2019. sudjelovalo je 60-ak mladih iz 28 zemalja te se natjecalo na 26 jezika. Na Europskom natjecanju pobijedile su učenice iz Slovenije. Povodom Tjedna novca, HUB je financijski podržao elektroničku verziju publikacije (PDF) „Ja i novac“ ŠTEDOPIS-a koja je time postala dostupna na web stranicama ŠTEDOPIS-a i HUB-a.HGK - organizirana su predavanja za studente Ekonomskog fakulteta Zagreb na kojem je sudjelovalo 180 studenata;  edukacije za učenike srednjih škola u županijskim komorama u Bjelovaru, Požegi, Šibeniku, Varaždinu i Virovitici na kojima je sudjelovalo 330 učenika i profesora. Svi sudionici su dobili prigodne edukativno-informativne materijale. HUO – nastavak kampanje „Znanje je najbolje osiguranje“ u vidu održavanja ciklusa edukativnih radionica u srednjim školama / visokim učilištima:Karlovac: Ekonomsko turistička škola Karlovac (25. ožujka 2019. godine) –40 učenika neposredno i 100 učenika posrednoRijeka: Gimnazija Andrije Mohorovičića (27. ožujka 2019. godine) – 20 učenika neposredno i 120 učenika posrednoPula: Gimnazija Pula (28. ožujka 2019. godine) – 25 učenika neposredno i 100 učenika posrednoKarlovac: Veleučilište u Karlovcu (2. travnja 2019. godine) – 30 studenata neposredno i 150 posrednoOsijek: Ekonomski fakultet u Osijeku (26. ožujka 2019. godine) – suradnja s udrugom studenata “Financijski impuls” – neposredno 40 studenata, posredno 100 studenataZagreb: EFZG (1. ožujka 2019. godine) – Dani otvorenih vrata Ekonomskog fakulteta Sveučilišta u Zagrebu – cca 60 učenika/budućih studenata neposredno i cca 200 posredno u suradnji s Croatia osiguranjem, Grawe osiguranjem, Wiener i Uniqua osiguranjem održane edukacije u najavi Svjetskog i Europskog tjedna novca. U suradnji s udrugama Igranje, Talus te Gradskom knjižnicom (Odjel za djecu i mladež) dostavljena je edukativna društvena igra „Manje rizika – više zabave” Na Facebooku organiziran kviz o poznavanju financijskih pojmova kreiran na blogu zivjeti-bolje.hr te Post o učenju o štednji kroz igru. Na Instagramu su stavljene objave na temu – ideje za uključivanje u Svjetski tjedan novca te Kviz o financijskim pojmovima. |
| 9. | Informiranje potrošača i poslovnih subjekata o financijskim uslugama u cilju podizanja razine financijske pismenosti | Organizacija radionica i drugih oblika informiranja o SEPA platnim uslugama u suradnji s ostalim članovima hrvatskog SEPA foruma (HUB, HNB, FINA, MFIN)  | HGK / HUB, HNB, FINA, MFIN | Kontinuirano | FINA, MFIN-državni proračunHUB, HNB, HGK- vlastita sredstva | Provedeno | Predstavnici Hrvatskog SEPA foruma održali su prezentaciju SEPA platnih usluga na Konferenciji e-biz u Zagrebu te SmartCard2019. u Biogradu na moru. Nastavljeno je redovito održavanje i ažuriranje web stranice www.sepa.hr;Odgovoreno je na 130 upita zaprimljenih putem info@sepa.hr Izrađen je i distribuiran SEPA Newsletter broj 8. |
| 10. | Provođenje drugih aktivnosti usmjerenih na podizanje razine financijske pismenosti | FINANCIJSKA ABECEDA | HNB | Kontinuirano | HNBHGKHUBHUO- vlastita sredstva | Provedeno | HNB je u suradnji sa Hrvatskim katoličkim radiom 3. listopada 2019. godine započeo ciklus kratkih edukativnih radio-emisija "Financijska abeceda" u kojima se jednom tjedno govori o relevantnim temama iz područja financijske pismenosti.  |
| Edukacija i informiranje potrošača i poslovnih subjekata o različitim financijskim proizvodima i uslugama (osiguranje, bankarstvo, leasing, faktoring, investicijski fondovi, mirovinski fondovi, tržište kapitala i drugo) | HGKHUO | Provedeno | Okrugli stol u HGK na temu mogućnosti financiranja malih i srednjih poduzetnika putem tržišta kapitala u suradnji sa Zagrebačkom burzom (Progress tržište), HBOR-om, HAMAG-BICRO, EBRD, UMFO-om na kojem je bilo nazočno 55 predstavnika poslovnih subjekata HUB je u 2019. godini proveo medijska partnerstva i kampanje usmjerene na digitalnu transformaciju, najavu uvođenja eura, sigurnost na internetu. Potrošače se usmjeravalo na posebni odjeljak na internet stranicama HUB-a posvećen sigurnosti na internetu. Provedena je *native ad* kampanja o sigurnoj online kupnji „Digitalni vodič“ u suradnji s medijskim partnerom. Kampanja Europola „NoMoreRansom“ u partnerstvu s Europskom bankovnom federacijom provodila se cijele godine, što je HUB na društvenim mrežama i u sklopu podstranice „Sigurnost na internetu“.Održana radionica HNB-a pod nazivom "Što trebamo znati o plaćanju na internetu?" |
| Promicanje objava na društvenim mrežama u svrhu prevencije prevara na internetu  | HUBHNB  | Provedeno |
| U sklopu godišnje svečanosti dodjele nagrada Zagrebačke burze, Akademija Zagrebačke burze dodjeli nagradu za doprinos edukaciji o tržištu kapitala, čime se daje značaj financijskoj edukaciji kao i jačanju financijske pismenosti | ZSE | Prosinac 2019. | vlastita sredstva  | Provedeno | Dodijeljena nagrada |
| 11. | Provedba kurikula međupredmetnih tema građanski odgoj i obrazovanje, poduzetništvo i dr  | Provedba Kurikula međupredmetnih tema u osnovnim i srednjim školama | AZOOŠTEDOPIS | Kontinuirano | AZOO– državni proračunŠTEDOPIS – vlastita sredstva | Provedeno | Provedeni kurikuli međupredmetnih tema građanski odgoj i obrazovanje, poduzetništvo i dr.Ocjena uspješnosti provedbe na temelju evaluacije učenika, odnosno nastavnika. |

POPIS KRATICA**:**

MFIN Ministarstvo financija

MINGPO Ministarstvo gospodarstva, poduzetništva i obrta

MZO Ministarstvo znanosti i obrazovanja

AZOO Agencija za odgoj i obrazovanje

HANFA Hrvatska agencija za nadzor financijskih usluga

FINA Financijska agencija

HNB Hrvatska narodna banka

HGK Hrvatska gospodarska komora

HUB Hrvatska udruga banaka

HUO Hrvatski ured za osiguranje

HUP Hrvatska udruga poslodavaca

ZSE Zagrebačka burza

EFZG Ekonomski fakultet Zagreb

UMFO  Udruga društava za upravljanje mirovinskim fondovima i mirovinskih osiguravajućih društava

SSSH Savez Samostalnih sindikata Hrvatske

ŠTEDOPIS Institut za financijsko obrazovanje

HIFE Hrvatski institut za financijsku edukaciju